**KUTSESTANDARD**

**Tuleohutusekspert, tase 6**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Tuleohutusekspert, tase 6* | *6* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Tuleohutuseksperdi töö sisu on tuleohutusalase olukorra hindamine, sh tuleohutusülevaatuse tegemine, tuleohutusekspertiiside tegemine ja eksperdiarvamuse andmine ehitiste, seadmete ja tegevuste tuleohutuse kohta, ehitajate, projekteerijate, ehitiste haldajate ning omanike jt tuleohutusalane konsulteerimine, ehitusprojekti tuleohutuse osa koostamine ja kooskõlastamine,  ehitusliku tuleohutuse valdkonnas tekkinud tehniliste vaidlussituatsioonide lahendamine,  teavitustöö tulekahjude jm õnnetuste ennetamiseks ning osalemine tuleohutuse tehniliste normide ja standardite väljatöötamisel.  Tuleohutusekspert võib läbi viia tuleohutusalaseid koolitusi, tahkeküttesüsteemide ekspertiise ja tulekahjujärgset uurimist.  Tuleohutusekspert töötab nii iseseisvalt kui ka meeskonnas, tema töö eeldab suhtlemist kaastöötajate, klientide, meedia ja ametiasutustega. Tuleohutusekspert juhib tuleohutusspetsialistide või teiste ekspertide tegevust.  Tuleohutuseksperdi tööaeg on fikseerimata, lähtudes teenuse tellijast. Tuleohutusekspert töötab nii sise- kui välitingimustes, sh kõrgendatud riski/ohtlikkusega tingimustes.  Kutsealal tegutseb ka tuleohutusspetsialist, tase 5, kes ei tee iseseisvalt tuleohutusekspertiise ning ei vii läbi tulekahjujärgset uurimist. |
| Ettepanekud töö kirjelduse kohta |
| **A.2 Tööosad** |
| A.2.1 Tuleohu riskide hindamine  A.2.2 Tuleohutusalane teavitus ja nõustamine  A.2.3 Projekti tuleohutuse osa koostamine, kooskõlastamine, ekspertiisi ja auditi tegemine |
| **Valitavad tööosad** |
| A.2.4Tulekahjujärgne uurimine  A.2.5 Tahkeküttesüsteemide ekspertiisi tegemine  A.2.6 Tuleohutusalaste koolituste ja õppuste ettevalmistamine ning läbiviimine |
| Ettepanekud tööosade kohta |
| **A.3 Kutsealane ettevalmistus** |
| Tavaliselt on tuleohutuseksperdil kõrgharidus, läbitud erialane koolitus ning tal on töö käigus omandatud kutseoskused. Üldjuhul on tuleohutusekspert varem töötanud tuleohutusspetsialistina. |
| Ettepanekud kutsealase ettevalmistuse kohta |
| **A.4 Enamlevinud ametinimetused** |
| Tuleohutusekspert. |
| Ettepanekud enamlevinud ametinimetuste kohta |
| **A.5 Regulatsioonid kutsealal tegutsemiseks** |
| Tuleohutuseksperdina töötamist reguleerib tuleohutuse seadus. |
| **A.6 Tulevikuoskused** |
|  |
| Ettepanekud tulevikuoskuste kohta |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse taotlemisel tuleb tõendada üldoskused B.2 ja kohustuslikud kompetentsid B.3.1-B.3.3. Lisaks on võimalik tõendada valitavaid kompetentse B.3.4-B.3.6. |

|  |
| --- |
| **B.2 Tuleohutuseksperdi****üldoskused** |
| Tegevusnäitajad:   1. kasutab oma töös eesti keelt tasemel B2 (vt lisa 1); 2. kasutab oma töös digiseadmeid vastavalt DigComp enesehindamise skaala (vt lisa 2) iseseisva kasutaja tasemele, sisuloome ja probleemilahenduse osaoskustes vastavalt algtasemel kasutaja tasemele; 3. käitub korrektselt; esitab oma seisukohti veenvalt ja mõjusalt, tuleb toime konfliktidega; 4. valib asjakohase käitumis- ja väljendusviisi; 5. järgib oma töös konfidentsiaalsusnõudeid ja on usaldusväärne; 6. järgib oma tööd reguleerivaid nõudeid; 7. dokumenteerib oma tegevuse vastavalt nõuetele ja kokkulepetele. |
| Ettepanekud üldoskuste kohta |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Tuleohu riskide hindamine** | **EKR tase 6** |
| Tegevusnäitajad:   1. hindab ehitise ja territooriumi tuleohu riske, arvestades õigusakte ja ehituslikke eripärasid; 2. hindab erinevate metoodikate alusel piirkonna tuleohu riske, arvestades õigusakte ja piirkondlikke eripärasid. | |
| Ettepanekud tööosa kohta | |
| **B.3.2 Tuleohutusalane teavitus ja nõustamine** | **EKR tase 5** |
| Tegevusnäitajad:   1. selgitab sihtgrupile arusaadavalt olulist ja aktuaalset tuleohutusalast teavet eesmärgiga tõsta teadlikkust tuleohutusnõuete olemasolust ja tõhustada nendest kinnipidamist; 2. annab individuaalset tuleohutusalast nõu, lähtudes isiku vajadustest või objekti eripäradest. | |
| Ettepanekud tööosa kohta | |
| **B.3.3 Projekti tuleohutuse osa koostamine, kooskõlastamine, ekspertiisi ja auditi tegemine** | **EKR tase 6** |
| Tegevusnäitajad:   1. koostab ehitusprojekti tuleohutusosa, mille mahus esitab projekteeritavale ehitisele asjakohased tuleohutusnõuded, mis on määratud tuleohutusnõuete kohased või nendest möödakallete puhul asjakohaselt analüütiliselt tõendatud; 2. kooskõlastab ehitusprojekti tuleohutusosa, mille mahus hindab ehitusprojekti tuleohutusosas esitatud tuleohutusnõuete asjakohasust ehitisele; 3. koostab või kooskõlastab ehitusprojekti erinevate staadiumite tuleohutusosa detailsuses, mis on ette nähtud õigusaktide ja standarditega; 4. viib läbi ehitusprojekti tuleohutusosa ekspertiisi, mille mahus hindab ehitusprojekti tuleohutusosas esitatud tuleohutusnõuete asjakohasust ehitisele ning analüütilise tõendamise asjakohasust; 5. ehitusprojekti tuleohutusosa ekspertiisi mahus hindab ehitusprojekti tuleohutusosa detailsuse ja põhjalikkuse taset vastavalt õigusaktidele ja standardile; 6. koostab ehitisele või selle osale tuleohutusosa auditi, mille mahus hindab ehitise või selle osa vastavust olulistele tuleohutusnõuetele; koostab ehitise osale (välja arvatud küttesüsteemid) ja ehitise olulise tuleohutusnõude täidetuse kohta eksperthinnangu; 7. viib läbi ehitise ja territooriumi tuleohutusalase kontrolli (sh tuleohutusülevaatuse) ja vormistab selle tuleohutusosa auditi, tuleohutusosa eksperthinnangu või tuleohutusülevaatuse akti vormis. | |
| Ettepanekud tööosa kohta | |

**VALITAVAD KOMPETENTSID**

|  |  |
| --- | --- |
| **B.3.7 Tulekahjujärgne uurimine** | **EKR tase 6** |
| Tegevusnäitajad:   1. eriteadmiste ja visuaalse vaatluse põhjal selgitab välja tulekolde asukoha, süüteallika ning tuvastab muud tulekahju tekkimist ja arengut puudutavad asjaolud; uurib sündmuskoha olustikku, põlemisel tekkinud põlemisjälgi, kogub asitõendeid ja muud teavet; 2. uurib objekti süttimise võimalikkust kontrollitavast süüteallikast, analüüsib andmeid ja muud teavet; võrdleb sündmuskoha tunnuseid ja klassifitseerib põlemisjälgi esitatud võrdlusmaterjaliga; hindab tulekahju vältimisvõimaluse täitmist ja tule levikut soodustavate asjaolude ilmnemist; rekonstrueerib ja analüüsib tulekahjusündmusi, et tuvastada tõenäoline tulekahju põhjus; 3. koostab kogutud andmetele ja analüüsile tuginedes ja oma eriteadmistest lähtuvalt erapooletu uurimisarvamuse. | |
| Ettepanekud tööosa kohta | |
| **B.3.8 Tahkeküttesüsteemide ekspertiisi tegemine** | **EKR tase 6** |
| Tegevusnäitajad:   1. koostab tahkeküttesüsteemi projekti, mille mahus esitab projekteeritavale küttesüsteemile asjakohased tuleohutusnõuded; 2. viib läbi tahkeküttesüsteemi projekti ekspertiisi, mille mahus hindab projektis esitatud tuleohutusnõuete asjakohasust ning vastavust valdkonda reguleerivatele õigusaktidele; 3. viib läbi eri tüüpi tahkeküttesüsteemide ekspertiisi, mille mahus hindab visuaalselt ja muid meetodeid (sh tahkeküttesüsteemide puhul kasutatavaid termilisi või vooludünaamilisi arvutusmeetodeid) kasutades küttesüsteemi seisukorda (sh suitsugaaside temperatuuri ja tõmbe takistust, küttesüsteemi osade pinnatemperatuure) ning projektile ja nõuetele vastavust; 4. koostab eksperthinnangu vastavalt etteantud juhistele. | |
| Ettepanekud tööosa kohta | |
| **B.3.9 Tuleohutusalaste koolituste ja õppuste ettevalmistamine ning läbiviimine** | **EKR tase 5** |
| Tegevusnäitajad:   1. selgitab välja sihtgrupi koolitusvajaduse vastavalt tellija soovile, arvestades valdkonna õiguslikke norme ja regulatsioone; teeb tellijale ettepaneku tuleohutuskoolituste suhtes; koostab koolituskava vastavalt regulatsioonidele ja oodatavatele õpitulemustele; hindab lisaressursside kaasamise vajadust; 2. valmistab ette konkreetse koolituse sisu, lähtudes koolituskavas fikseeritud õpitulemustest; koostab uusi ja/või kohandab vanu õppematerjale, lähtudes oma teema käsitlemise loogikast ja arvestades õpikeskkonna võimalusi; kasutab kohaseid allikaid ning standardaluseid; viib läbi koolitust, kindlustades oma teema edastamise ettenähtud aja piires; kaasab lisaressursse; 3. hindab koolitust, lähtudes kavandatud eesmärkidest; hindab koolitustulemusi, võrreldes neid koolituskavast tulenevate oodatavate tulemustega; annab tellijale tagasisidet läbitud koolituse tulemuslikkusest ja edasisest koolitusvajadusest; 4. dokumenteerib koolitustegevuse vastavalt õigusaktidele ja tellija soovile. | |
| Ettepanekud tööosa kohta | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Marek Hindreus, MTÜ Eesti Tuleohutusspetsialistid  Georg Kalde, Päästeamet  Ain Karafin, Eesti Turvaettevõtete Liit  Mari Tikan, Siseministeerium  Margus Oberschneider, Eesti Tuleohutuspaigaldiste Hooldajate Keskliit  Mart Olesk, Eesti Tuleohutusekspertide Liit  Rain Tõnson, Eesti Kindlustusseltside Liit  Alar Valge, Sisekaitseakadeemia |
| 1. Kutsestandardi kinnitaja | Vara- ja Isikukaitse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) | 3112 Ehitustehnikud |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Fire protection expert, Level 6 | |
| **C.3 Lisad** | |
| Lisa 1[Keele osaoskuste tasemekirjeldused](http://gofile.me/3oeTg/zr5Rxz9CG)  Lisa 2 [DigComp](http://gofile.me/3oeTg/7VGjViYwu) enesehindamise skaala | |